قسەی سەرۆک هەرێم لە پەراویز گردەوبوینی وەرد ئەلێکساندەر چاڵنبێرگ وەزیر دەیشت نەمسا هات، کە وە سەردانیگ ئەرا شار هەولێر پایتەخت هەرێم کوردستان هاتیە.
نێچیروان بارزانی ئەرا رووژنامەنویسەیل وت: کە پەیامنێر ئاژانس شەفەق نیوز لەناویان بوی، ڕێککەفتنیگ هەس لەناوەین عراق و ئیران واژوو کریایە و ئویشێد؛ "ئیمە لە هەرێم کوردستان و جویر بەشیگ لە عراق پابەندیمن وەی ڕێککەفتنە، و نیەخوازیمن هەرێم بوودە سەرچەوەی هەڕەشە ئەرا هەر وڵاتیگ هاوسامان”.
وتیش؛ لە چوارچیوەی ئەوە و وە هاوکاری و هەماهەنگی تەواو وەگەرد بەغدا گامەیل گرنگ نریایە، هیواداریمن ئەو گامەیلە ریگری لە رویدان هەر گیچەڵیگ ئەمنی و سەربازی بکەێد.
نێچیروان بارزانی وتیش: وەڕای من هویچ دەسپیچگیگ نییە ئەرا دەسکردن وە ئۆپەراسیۆن سەربازی لەلایەن ئیرانەو لەبان ئەو لایەن و گرووپەیلە کە هانە ناو خاک هەرێم.
